السلام عليكم ورحمة الله وبركاته اعوذ بالله السميع العليم من الشيطان الرجيم. بسم الله الرحمن الرحيم. الحمد لله رب العالمين. والصلاة والسلام على اشرف المرسلين. سيدنا محمد. وعلى اله اله وصحبه ومن تبعهم باحسان الى يوم الدين اما بعد. اللهم لك الحمد كله ولك الشكر كله. واليك يرجع الامر كله علانيته وسره
انت ان تحمد واهل انت ان تعبد وانت على كل شيء قدير. اللهم لك الحمد حتى ترضى ولك الحمد اذا رضيت ولك الحمد بعد الرضا. اللهم لك الحمد في الاولى
والاخرة. اللهم لك الحمد حمدا كثيرا طيبا طاهرا مباركا فيه. ملء السماوات وملء الارض وملء ما بينهما وملء ما شئت من شيء بعد. قالت الثناء والمجد احق ما قال العبد وكلنا لك عبد. اللهم لا مانع لما اعطيت ولا معطي لما منعت. ولا ينفع ذا الجد منك
اهلا وسهلا ومرحبا باخواني واخواتي واهلي واحبابي. واسأل الله سبحانه وتعالى ان يفقهنا في الدين وان يعلمنا التأويل. واسأله سبحانه تعالى كما علم ادم ان يعلمنا. وكما فهم سليمان ان يفهمنا. واسأله سبحانه وتعالى كما الان الحديد لداود ان
الفقه ومسائله بفضله وكرمه ومنه اليوم باذن الله تبارك وتعالى مع اول درس من دروس سلسلة الفقه ان شاء الله تبارك وتعالى. وانا مش هبدأ النهاردة شرح سلسلة الفقه خالص. ولكن انا عايز اعمل لكل الحضور
صدمة زي الصدمة اللي عملناها في درس العقيدة درس العقيدة قلت لكم احنا مش الاصل عندنا ان احنا ندرس قواعد نظرية نحفظها. ونعرف ادلتها من خلال العقيدة وبس. لا لا لا. ده كان الاصل عندي ان انا
اقول ان اللي بيعمل كده اسمه دارس عقيدة انا من انا عايز من خلال مدرستنا للعقيدة ان انا اتحول من دارس للعقيدة الى رجل عقيدة وسبحان الله الفكرة دي او المعنى ده خلى ناس كتير جدا تقول فعلا احنا لاول مرة بندرس العقيدة بهذه الصورة
طب تعالوا مع بعض واحنا ان شاء الله بازن الله في دورتنا بازن الله اللي هندرس فيها الطهارة والصلاة والصيام اذا شاء الله سبحانه وتعالى ابدأ معكم بمجموعة افكار مهمة جدا
الفقه مش عبارة عن مجموعة من الاحكام الفقهية يجوز لا يجوز حلال حرام صح غلط. لا لا لا المعنى اكبر واوسع واعظم من هذا دراسة الفقه من وجهة نظري للاسف احنا على مدار السنين اللي فاتت دي كلها لم ندرس الفقه بصورة صحيحة الا ما رحم ربي سبحانه وتعالى
ايات الايات اللي ربنا سبحانه وتعالى اتكلم فيها عن الاحكام كان بيوضح لنا فيها الاحكام بطريقة مختلفة. يعني مسلا ربنا سبحانه وتعالى لما يعني اراد ان يخبرنا بان حكم الخمر حرام. جميل كده؟ اي حد هيسأل حكم الخمرة ايه؟ هقول له حرام. ولكن
اذا رجعنا للقرآن هنلاقي ان الحكم ده ذكر في القرآن بطريقة مختلفة. قال الله سبحانه وتعالى يا ايها الذين امنوا انما الخمر والميسر والانصاب والازلام رجس من عمل الشيطان. فاجتنبوه. وبعد كده ربنا سبحانه وتعالى يعلمنا حاجة هنتعلمها واحنا بندرس الفقه
حاجة اسمها العلل الفقهية. هو ايه العلة اللي من اجلها حرم الله عز وجل عليه النخمر؟ فقال الله سبحانه وتعالى انما يريد الشيطان ان يوقع انكم العداوة والبغضاء في الخمر والميسر. ويصدكم عن ذكر الله وعن الصلاة. فهل انتم منتهون
بما ربنا سبحانه وتعالى وضح لنا وهو بيذكر لنا الحكم ووضح لنا كل ما يتعلق بالحكم علشان تبقى عقلا وقلبا ووجدانا ومشاعر واخد الحكم الشرعي وانت مطمئن وقلبك ساكن له. ايه الفرق النهاردة بينا كطلبة
علم مسلا بنقول للناس الخمرة حرام واحنا شايفين ان المجتمع بتنتشر فيه الخمور وبينتشر فيه المخدرات وبين المجتمع بتاع النبي صلى الله الله عليه وسلم اللي قال لهم نفس الحكم يعني ربنا سبحانه وتعالى قال للمجتمع ده حكم واحنا قلنا للناس نفس الحكم ومع ذلك النتيجة كانت مختلفة
النتيجة كانت مختلفة لان طرح الحكم كان مختلف. طرح الحكم على الناس كان مختلف. وبالتالي النتيجة كانت لازم تكون مختلفة الاحكام الشرعية لازم تتحط داخل قطر معينة. احنا شلنا الاطر دي تماما وبدأنا يعني نسأل الله سبحانه وتعالى السلامة والعافية
ندي الناس احكام جامدة للاسف الناس بقت بتمل من درس الفقه. ولو في يوم من الايام قلنا لناس عندنا درس تربوي يحضر الالاف. ولو قلنا عندنا دورة علمية في الفقه لا يحضر الا القليل. ليه؟ لان الناس اصبحت يعني ترى ان الفقه ده مادة جامدة جدا كده
لو مادة صعبة ويبقى صعب ان احنا نتعامل معها اصلا. لا ابدا ابدا بل الاصل في مثل هذه الاحوال ان احنا نضع الحكم داخل مجموعة من القوالب احنا هنتعلمها مع بعض. بازن الله اسناء
اثناء السلسلة هنتعلم ان شاء الله ان من خلال القوالب دي ازاي بالفعل نحبب الناس في الحكم؟ ازاي بالفعل نحبب الناس في الحكم؟ وازاي بالفعل ان احنا نكون حريصين على الحكم. يعني مثلا كم مرة دخلت الى المسجد لصلاة جنازة؟ ونلاقي عشرات الناس اصلا ما بتصليش وواقفة
الصورة قدام المسجد وما دخلتش تصلي على الجنازة. في حين ان النبي صلى الله عليه وسلم لما جه يعلم الصحابة ايه المعنى والمغزى المراد من ورا صلاة الجماعة؟ قال لهم خدوا بالكم ان صلاة الجماعة دي المستفيد منها انت والميت. وقال
النبي صلى الله عليه وسلم في شأن صلاة الجنازة قال من صلى على جنازة فله قيراط والقيراط كجبل احد حسناته. فهنا لما الانسان يعرف ان كجبل احد حسنات سيناله اذا صلى على الجنازة هيسعى لهذا العمل. وفي الجانب التاني النبي صلى الله عليه وسلم بيخاطب كده قلوب كل
الناس قرايب واصحاب وجيران ومعارف هذا الانسان الذي مات. ما من مسلم يقوم عليه امة من الناس. في رواية طبعا يبلغون ايوة في رواية يبلغون مئة الا شفعهم الله فيه وفي رواية الا غفر الله لهم. لو اهل الميت اللي واقفين برة المسجد قلنا لهم احنا عايزينكم معنا جوة علشان
كل ما العدد زاد ربنا سبحانه وتعالى هيغفر للميت ده. لما نخاطبهم بهذا الخطاب ونحط الخطاب في هذا القالب. المسألة هتختلف تماما المسألة هتختلف تماما. قبل ما كان النبي صلى الله عليه وسلم يقول لهم يلا احنا نتعلم الوضوء. السنن كزا والواجبات كزا والفرائض كزا وشروط الصحة كزا
والمواقف كده قبل ده كان النبي صلى الله عليه وسلم بيديهم بعض المعاني الايمانية العالية جدا فكان صلى الله عليه وسلم يقول لهم من توضأ كما امر وصلى كما امر غفر له ما تقدم من عمله. خد بالك ان الوضوء اللي انت بتتوصلي
لو اتوضيت صح لو اتوضيت صح يغفر الله لك كل ما كان منك الانسان منا لما يدخل على الوضوء وهو مستشعر هذا المعنى. من توضأ كما امر. اول حاجة تتبادر الى ذهن ايه؟ طيب علمونا النبي امرنا ازاي
شوفوا القالب اللي النبي صلى الله عليه وسلم وضعه تخيلوا بعض الناس وهي بتتوضا طول المية وانت عاملة كده وخلاص وتجري المية على ايديها وكده. طيب تعالوا نشوف والقالب اللي النبي وضعه عند دراسة الفقه. قال صلى الله عليه وسلم ان العبد اذا قام يتوضأ فاذا غسل وجهه خرجت
التي ارتكبها بوجهه مع الماء او مع اخر قطر الماء. هيبقى حريص جدا ان الماء يصل لكل مكان في الوجه. علشان ربنا سبحانه وتعالى يغفر له الانسان منا وهو واقف على الحوض بيتوضا وهو واقف على الحوض بيتوضا شوفوا القالب اللي النبي صلى الله عليه وسلم وضعه للانسان اللي بيتوضا علشان يحافز على سنن الوضوء ويحافز
قال واجبات الوضوء ويحافظ على ما يتعلق بالوضوء من شرائط وسنن ونحو ذلك. وانت واقف تتوضى على الحوض النبي صلى الله عليه وسلم قال لنا ان في حوض تاني في الاخرة. وهو حوض النبي صلى الله عليه وسلم. فالصحابة بيسألوا النبي هتعرف امتك ازاي على حوض
يوم القيامة يا رسول الله قال ان امتي يدعون يوم القيامة غرا محجلين. الغر الفرس الاغر والفرس اللي في وجه بياض. والمحجل اللي ايديه ورجليه فيها بياض وبالتالي فبالتالي لما الانسان منك وهو واقف على الحوض يفتكر ان اتقان الوضوء هيوصل ان يوم القيامة يقف
الانسان منا على حوض النبي صلى الله عليه وسلم ويشرب من هذا الحوض المسألة هتختلف تماما. تماما. لما نعرف مثلا في حديث النبي صلى الله عليه وسلم لما مر على قبرين فقال انهما لا يعذبان وما يعذبان في كبير. النبي هنا بيدي حكم فقهي على فكرة. بيدي حكم فقهي ولكن شف الاطار اللي النبي صلى الله عليه وسلم
ان وضع فيه الحكم الفقهي. قال النبي صلى الله عليه وسلم لما مر على قبرين فقال انهما ليعذبان وما يعذبان في كبير الصحابة طبعا وقفوا كده قالوا يا رسول الله احنا بتعذبوا بايه؟ قال اما احدهما فكان لا يستتر من بوله. ده حكم فقهي انك لازم اذا دخلت
انك تاخد بالك شوية من النجاسات. ده الحديث ده لما يقول لنا النبي صلى الله عليه وسلم ان في عذاب في القبر. بسبب استهانة بعض الناس في مسألة التطهر من النجاسات على طول تخلي الصحابة يسألوا النبي صلى الله عليه وسلم. طب ايه كيفية التطهر؟ طب نتطهر ازاي؟ طب ايه الطريقة الصحيحة؟ وبالتالي النبي
اعطاهم الحكم ولكن في مجموعة من الاطارات اللي تخليهم يحافزوا على هذا الحكم. احكام النبي صلى الله عليه وسلم ما كنتش جافة. بص يا فلان رح اعمل كزا وانت فلان
رح اعمل كزا. ما كان النبي صلى الله عليه وسلم يفعل هذا. النبي صلى الله عليه وسلم كان دايما بيحاول صلى الله عليه وسلم لما بييجي يدي حكم فقهي او مسألة
ما كانش النبي بيدي مسألة جافة. ولكن كان النبي صلى الله عليه وسلم بيدي مسألة في مجموعة من الاطارات اللي تحبب الصحابة في الفقه. علشان بيبقى سهل عليهم ان هم يكونوا فقهاء. لان هم حبوا الفقه وده ظلم من خلال السلسلة ان انا اخليك تحب الفقه
يعني مثلا لما نقول هو ليه ربنا سبحانه وتعالى آآ جعل ان المرأة لما تموت تكفن في خمسة اثواب في حين ان الرجل يكفن في ثلاثة وليه من السنن ان المرأة اذا حملت على الاكتاف اسناء الجنازة يوطى عليها بنعش. الراجل مش كده. وليه
يستحب ان المرأة لما تيجي تدفن يوضع على على القبر ملاءة كده او شيء يسترها وهي تنزل الى القبر. ليه النبي صلى الله عليه وسلم وهو بيكلمهم في حاجة زي كده ربطهم بمعنى عجيب جدا ربطهم بالله. النبي صلى الله عليه وسلم وهو بيتكلم مسلا على مسألة
الناس اللي بتغتسل في مثلا في البحار وفي الشواطئ ونحو ذلك. وبيبقوا نازلين عراة شبه عراة. النبي صلى الله عليه وسلم يقول ان الله حيي ستير. ان الله حيي ستير
ليه؟ فلا يغتسلن احدكم عادي. امير الناس يعني وانت قدام الناس كده ما ينفعش تبقى بالمنزر ده او بالصورة دي. نهى النبي عن التعري فالنبي صلى الله عليه وسلم قبل ما يدوا لهم الحكم قال لهم خدوا بالكم. ربنا سبحانه وتعالى حيي. وستير هو ربنا بيحب الستر. علشان كده قال ان المرأة لما تيجي تتكفن
في الزيادة شوية خمسة اثواب دون الرجل. العلماء عرفوا بقى من خلال الاطارات اللي النبي وضعها في تعلم الفقه. ان ده علشان المرأة محتاجة لسترة اكتر ولما تتحمل على الاكتاف طبعا هي لما بتتكفن الكفن بيبقى مجسد الجسم خالص. وبالتالي المرأة بتبقى محتاجة لسترة حتى وهي ميتة. فما بالكم وهي حية
ولما تيجي تنزل بقى من على النعش ده علشان نحطها في القبر الجسد بيظهر طبعا بسبب فبنحط قطعة من القماش كده علشان يكون اصدر لهذه المرأة. الله اكبر. انا لما افهم ده انا بالفعل
احب الفقه جدا. انا بحب الفقه جدا. لما نيجي النهاردة النبي صلى الله عليه وسلم بيتكلم مسلا عن الحامل والمرضع. تصوم ولا ولا ما تصومش؟ ونلاقي النبي في قبل ما يقول تصوم او ما تصومش وهل عليها كفارة ولا لا؟ تلاقي النبي صلى الله عليه وسلم بيقول صلى الله عليه وسلم ان الله تبارك وتعالى وضع عن الحامل
المرضع الصيام. قبل ما يقول لك الحكم يقول لك انظر الى الله عز وجل برحمته سبحانه وتعالى ورفقه بنا. وبعد كده يدي لنا النبي صلى الله عليه وسلم الحكم احنا محتاجين بالفعل ان احنا قبل ما ندي للناس الاحكام في وشها مرة واحدة كده احنا محتاجين ان احنا بالفعل نعرف
مجموعة من الاطارات اللي النبي كان بيطرح من خلالها مسائل الفقه على الناس. علشان كده تلاقوا مسلا كل ايات الاحكام بنسبة كبيرة جدا الاحكام تختم باسماء الله وصفاته. ليه؟ لان كل حكم يتناسب مع اسم من اسماء الله سبحانه وتعالى. تلاقي كل حكم
في القرآن ذلكم يوعظ به من كان يؤمن بالله واليوم الاخر. انت لو فعلا مؤمن بالله واليوم الاخر انت لازم تطبق الحكم ده ربنا سبحانه وتعالى وهو بيدينا الاحكام في القرآن بيعلمنا الاخلاق وبيعلمنا السلوكيات الطيبة حتى في عز مسائل الشجار
في مسائل الطلاق. شوفوا احنا بنتكلم بقى على طلاق ومش عارف ايه والكلام ده. احنا النهاردة لان احنا ادينا للناس الاحكام جافة في دماغها وفي وشها كده. كانت ان تيجي هنا هو في وقت الطلاق جايب ناس عشان يضربوا اهل زوجته وهم جايبين ناس عشان يضربوا آآ زوج بنتهم وهكذا. في حين ان ربنا سبحانه وتعالى في القرآن وهو بيدي لنا
الحكم يعطينا الحكم بيعطي الحكم في اطار معين من السلوكيات والاخلاقيات فيقول الله عز وجل ولا تنسوا الفضل بينكم. ولا تنسوا الفضل بينكم. فاحكام الصيام يريد الله بكم اليسر. ايه ده! ايه ده لما ناخد الاحكام بهذه الصورة
هنحب الفقه فعلا فعلا هتبقى مادة الفقه دي بالنسبة لنا مادة مهمة جدا. وهذه المقدمة الاولى في درس النهاردة. المقدمة التانية لازم نعرف كويس جدا ان درس الفقه ده له فضل عظيم. وله عدة نوايا المفترض احنا لا نريها من الان. ايه هي النوايا دي؟ النية الاولى
احنا عايزين نتعلم فقه علشان يصلح كل واحد منا عبادته لا تنصلح العبادة ابدا الا بمعرفة كيفية اداء هذه العبادة. واحنا واحنا بنتعلم الفقه هيبان لنا ان احنا كان عندنا اخطاء كتير جدا واحنا
بنعبد ربنا سبحانه وتعالى. هضرب لكم مثال بسيط جدا. الشباب عارفينه والبنات برضو عارفينه. ساعات بنشوف ناس وهي بتصلي الله اكبر الله اكبر سمع الله لمن حمده الله الله اكبر الله اكبر طالع نازل طالع نازل طالع نازل. ما فيش طمأنينة ما فيش سكينة في الصلاة
شوفوا النهاردة لما الانسان يجهل حكم واحد من احكام الشرع. دخل رجل على رسول الله صلى الله عليه وسلم فصلى. ثم جاء فقال السلام عليك يا رسول الله قال وعليك السلام ورحمة الله وبركاته. ارجع فصلي فانك لم تصل. الله! هو صلى ولا ما صلاش؟ هو صلى. ولكن النبي قال له ارجع صل مرة تانية
انت ما صلتش اصلا. راح المرة التانية صلى ارجع فصل فانك لم تصلي. راح المرة التالتة صلى. ارجع فصلي فانك لم تصلي. قال والذي بعثك بالحق لا اتقن غيرها ما بعرفش يا رسول الله اصلي الا كده. فبدأ النبي يوضح له قال له انه لا تتم صلاة احدكم حتى يقوم فيستقبل القبلة ويكبر ويقرأ بفاتحة
في الكتاب وما تيسر معه من كتاب الله ثم يركع حتى يطمئن ثم يقوم حتى يطمئن. ثم يسجد حتى يطمئن. ثم يجلس حتى يطمئن. ويفعل ذلك في صلاته كلها الراجل ده كان غايب عنه حكم واحد من احكام الصلاة. وهو ان الطمأنينة ركن من اركان الصلاة لا تصح الصلاة الا بها. كان الحكم ده غايب عنه. فبقاله سنين
سنين طويلة بيصلي ولولا ان النبي شافه المرة دي كان هيفضل طول عمره يصلي بهذه الصلاة. وهنا يجي لنا حديث مرعب من النبي صلى الله عليه وسلم. شوفوا بقى وهو بيدي
في حكمه صلى الله عليه وسلم بيضعه لنا في اطار قال صلى الله عليه وسلم يصلي الرجل ستين سنة ولم يقبل الله منه صلاة واحدة. دي عندنا في ممكن بنسميها الالغاز الفقهية. لغز فقهي. ليه اللغز الفقهي؟ عشان الكل يقعد يفكر. طب مسلا انت اهو انا بكلمكم وحميدي وانسى. بس
واحد بيصلي بقى له ستين سنة وربنا لم يقبل منه صلاة واحدة. شايف ده ليه اول ما قلت كده هيبدأ كل اللي قاعد قدامي ايه؟ هو الراجل ده عمل ايه؟ يبقى في اولا العقل بدأ يحضر القلب بدأ يحضر العقل بدأ يشتغل هو الراجل ده
عمل ايد على فكرة العقل لو كان شغال في وقت الدرس في حتة بعيدة خالص هو بمجرد طرح السؤال العقل ايه ها جه علشان يكون منتبه. النبي صلى الله وفي اي شيء يا رسول الله؟ قال يتم ركوعه ولا يتم سجوده. او يتم سجوده ولا يتم ركوعه. ده كان عنده مشكلة في الطمأنينة في
فبقاله ستين سنة بيصلي ولم يقبل الله منه صلاة واحدة الفقهي يعلمنا ازاي نعبد ربنا صح. ودي النية الاولانية زي ما قلت لكم. لان في كتير من الاوقات ممكن الانسان يبقى عايز يعبد ربنا ويعبد ربنا غلط
هضرب لكم مثال على كده جاء ثلاثة نفر الى بيوت النبي يسألون عن عبادته فلما اخبروا بعبادة النبي كأنهم تقالوها. بصوا بقى. اما الاول فقال اما انا فاصوم النهار ولا افطر. والتاني واما انا
قوموا الليل ولا انام. والتالت قال واما انا فلا اتزوج النساء تخيلوا ان التلاتة دول هم في ظنهم ان هم بيعبدوا ربنا بعبادة عظيمة جدا اكتر من عبادة النبي. ولكن النبي صلى الله عليه وسلم لما اخبر بحالة
تلاتة جمع الناس في المسجد وقال ما بال اقوام يقولون كذا وكذا اما اني اتقاكم لله واشدكم له خشية ولكني اصوم وافطر واقوم وانام واتزوج النساء. فمن رغب عن سنتي فليس مني
الله! يعني اللي انتم بتعملوه ده انتم اصلا هتعاقبوا عليه لن تثابوا عليه. لان دي مش عبادة ربنا سبحانه وتعالى بيحبها وتخيلوا لما ندرس الفقه هنعرف فعلا نعبد ربنا سبحانه وتعالى صح. صحابي كريم
آآ جاء لي النبي صلى الله عليه وسلم اسمه الصحابي ده كهمس الهلالي مجال النبي صلى الله عليه وسلم واتعلم منه ايه اركان الاسلام كذا وكذا وكذا وبدأوا يعلموا التعليم الاسلامي الاساسية وهو قرر بقى مش يقعد مع النبي يتعلم لا
رجع لبلده بقى خلاص رجع لبلده قعد سنة كاملة صايم لا يفطر ابدا طبعا ضعف جدا واصبح نحيف جدا. فلما جاء بعد سنة كاملة بيقول فلما رآني رسول الله صلى الله عليه وسلم صعد في النظر وصوب
مين ده؟ انا الشكل ده انا عارفه وقال يا رسول الله الا تعرفني؟ قال من انت؟ قال انا كهمس الهلالي. آآ وانا هجاوبك انا انا عارف ان انت مستغرب من شكلي يعني. يا رسول الله
والله ما اثرت بعدك يوما. فقال له النبي صلى الله عليه وسلم شف بقى المفاجأة ان الناس اللي بتعبد ربنا من غير فقر. قال النبي صلى الله عليه وسلم صام من صام الابد
صيامه غير مقبولة عند الله عز وجل متخيلين والنبي صلى الله عليه وسلم يقول له بعدها ايه؟ وما حملك على ان تهلك نفسك؟ اللي انت عملته في نفسك ده اسمه اهلاك. ففي
من اوقات الانسان منا بيبقى عايز يعبد ربنا ويتقرب الى الله عز وجل بعبادة كبيرة جدا وهو في النهاية ما فعل معروفا وما تقرب الى الله عز وجل الا ببر زي الراجل اللي النبي صلى الله عليه وسلم قابله في سفره يعني مر النبي على رجل وهو في سفر قد وقع في الارض ويظلل الناس
وضلل عليه. فقال النبي ما له؟ الراجل ده ما له؟ قالوا يا رسول الله رجل مسافر صائم. مسافر وصايم والحر شديد فكانت النتيجة وقع في الارض. هو وهو واقع في الارض بيظن ان هو بقى ايه بيتقرب الى الله عز وجل بعمل كبير ان هو دلوقتي
هيبقى سيد الشهداء وشوفوا النبي صلى الله عليه وسلم يوضح لنا الحكم فيقول ليس من البر الصيام في السفر ده مش من البر ابدا ان انت تصوم ويبقى ده حالك
هو بيظن ان هو بيعبد ربنا بطريقة صحيحة. ولكن هو في الحقيقة مش بيعبد ربنا سبحانه وتعالى الا بطريقة خاطئة لا يقبلها الله سبحانه وتعالى فانا عايز اتعلم الفقه واحد علشان لما اعبد ربنا سبحانه وتعالى اعبد ربنا بطريقة صحيحة سليمة ما يكونش فيها اي مشكلة. طب اتنين
اعبد اتعلم الفقه علشان لا اقع في صور الحرام او لا اقع في شيء محرم وانا مش واخد بالي وكم من الناس وقعوا في امور محرمة وهم مش عارفين هضرب لكم مسلا مسال. الحمد لله رب العالمين
مثلا مثال ان ممكن الانسان يقع في شيء محرم وهو لا يشعر وهو مش واخد باله. النبي صلى الله عليه وسلم نهى عن بيع الذهب ذهب الا مسلا بمسل سواء بالسواء يدا بيد. يعني انا لو مراتي معها خاتم مسلا دهب اتكسر. وهروح عند الجواهر دي مسلا
او صاحب محل الذهب اقول له خد الخاتم المكسور ده وانا هاخد الخاتم السليم ده وادفع زيادة هذه صورة من صور الربا المنتشرة جدا وسط وسط الناس ولا يشعر الناس ان ده من الربا. نسأل الله السلامة والعافية. انموذج تاني. ناس كتير جدا بتتعامل بقروض ربوية محرمة وهي
تشعر انها بتتعامل بقروض رجولي محرمة. علشان كده كان عمر ابن الخطاب رضي الله عنه كان عمر ابن الخطاب رضي الله عنه يدخل الى اسواق المسلمين ولما بيخش السوق كان يجيب التجار ويقول له تعال تعال انت المسألة الفلانية في احكام البيوع ايه رأيك فيها
لو فعلا اجاب اجابة صحيحة يقول له خليك في السوق بيع واشتري زي ما انت عايز. واذا لم يستطع الاجابة او اجاب بطريقة خاطئة كان عمر رضي الله عنه عنه يضربه بالدرة ويقول اخرج خارج السور. ليه؟ ليه يطلع برة السوق يا عمر؟ اخبر علي رضي الله عنه عن الاجابة فقال
لما سأله رجل قال التجارة ولا الفقه؟ اتعلم الفقه الاول ولا اروح ابيع واشتري وتاجر؟ وقال له علي ابن ابي طالب الفقه قبل التجارة. اتعلم الاول احكام البيوع قبل التاجر ليه؟ قال لان الرجل اذا تاجر قبل ان يفقه ارتطم في الربا ثم ارتطم في جهنم. هيقع في مسائل غلط كتير جدا وبالتالي
بعد كده يسقط في النار نسأل الله سبحانه وتعالى السلامة والعافية. وعلى فكرة هو ما كانش واخد باله ان ده حرام وده شيء لا يرضي الله سبحانه وتعالى طب والامر التالت اتعلم الفقه لان تعلم الفقه بيجلب لنا تيسير وبيجلب لنا يسر في عبادتنا وحالنا مع الله سبحانه وتعالى
شاق دايما مربوطة المشقة دايما مربوطة بالجهل بالاحكام الفقهية. وعلى قدر ما احنا عندنا عندنا من الفقه وتعلم الفقه تلاقوا دايما حياتنا كلها بفضل الله فيها يسر وفيها اه سهولة وفيها اه لين
هضرب لكم مثالين عكس بعض في حكم فقهي واحد. حكم التيمم مثلا النبي صلى الله عليه وسلم خرج اصحابه ذات يوم في سفر وهم ماشيين في الطريق وقع حجر من على راس جبل على دماغ واحد من الصحابة فشجه. الحجر وقع على دماغه فدماغه اتفتحت. ففي بقى نزيف ودماؤه
فهذا رجل من شدة التعب طبعا بعد ما حاول يوقف النزيف يعني نام فاصابته جنابة فلما استيقظ طبعا اللي اصابته الجنابة محتاج يغتسل والاغتسال بيكون بصب الماء من اعلى. فقال لاصحابه هل تجدون لي من رخصة في ان اتمم انا دماغي مفتوحة
مش هينفع اصب مية لو صبيت مية ممكن اموت. هل تجدونني من رخصة في ان اتيمم؟ قالوا لا. وانت تقدر على الماء. فاغتسل الرجل فمات واغتسل الرجل فمات سبحان الملك
فلما اخبر النبي بذلك قال قتلوه قتلهم الله. الا سألوا اذ لم يعلموا؟ فانما شفاء العي السؤال. انما كان يكفيه ان يتيمم كفاية انه يتم وتنتهي المسألة على كده. لو كان تماما كان خلاص راجل عايش وسط الصحابة وزي الفل. ولكن للاسف في انسان بسبب المشقة قتل
ومات بسبب الجهل بحكم فقهي واحد. طب تعالوا بقى نعكسها الجهة التانية في نفس احكام التيمم. عمرو بن العاص رضي الله عنه خرج قائدا في الذات السلاسة. وهو في السرية اصابته جنابة في ليلة شديدة البرد
فتذكر قول الله عز وجل ولا تقتلوا انفسكم. ليلة باردة شديد جدا لو اغتسلت ممكن اموت فما كان منه الا ان تيمم وصلى فلما تيمم وصلى الصحابة انكروا عليه. ايه اللي انت عملته ده؟ واللي انت عملته ده غلط. انت تيممت صليت بنا وكمان امام؟ فلما عادوا اخبروا النبي بذلك فنادى على عمرو. تعال يا عمرو
ايه اللي انت عملته ده؟ ماذا فعلت يا عمرو؟ قال يا رسول الله اجنبت في ليلة شديدة البرد وخشيت ان اغتسلت ان اهلك ان انا اموت وقال له النبي وتذكرت قول الله عز وجل ولا تقتلوا انفسكم ان الله كان بكم وحيدا. فضحك النبي صلى الله عليه وسلم اقرارا لفعل عمرو. يا عمرو اللي انت عملته هو الصح
لان هو ده الارفق بالنفس وهو ده الايسر بالنفس وهو ده اصل عظيم جدا من اصول الاسلام. لا يكلف الله نفسا الا وسعها. شفتم الفرق بين النموزجين نموزج ما كنش عنده الحكم الفقهي واحد مات ونموزج تاني اصبح انسان بفضل الله حمى نفسه من الموت بسبب انه عنده
الحكم الفقهي واستحضر الاية والدليل المتعلق امام بالحكم الفقهي. شفتم الفرق بين الاتنين؟ في كتير من الاوقات يعني مسلا آآ في الحج آآ مسلا يعني قبل التوسعات التوسعات والاشياء اللي عملوها الفترة اللي فاتت وجسر الجمرات كانت الناس اه بتقول كده النبي صلى الله عليه وسلم رمى جمرة العقبة
اول يوم العيد بعد طلوع الشمس مباشرة. فكان كل الناس بيتكالبوا بيتكالبوا على رمي الجمار في وقت واحد اتنين تلاتة مليون. بيرموا في في وقت واحد كانت الناس بتموت وكان بيحصل تدافع والناس بتقع في داخل المكان اللي بيرموا فيه الدماغ وناس بتموت في حادسة واحدة مات حوالي سبعمية واحد. ليه
المشقة دي جت لي المشقة دي جات لي ان الناس كان غايب عنها حكم. وهو ان النبي جاءه رجل وقال يا رسول الله ما رميت حتى امسيتم وقال النبي صلى الله عليه وسلم ارم ولا حرج. ما فيش اي مشكلة. وبالتالي لما الحكومة في المملكة عرفت هذا الحكم اللي فيه تيسير بدأت
القافلة المسئولية تتوجه للرمي في الساعة كذا. والقافلة اليمنية تتوجه الى الرمي في الساعة كذا. والقافلة بتاعة نيجيريا تروح تتوجه للرمي في الساعة كذا. وقسموا الحجاج على مدار اليوم لرمي الجمرات حتى لا يحدث هذا التدافع مع معرفة الحكم الفقهي اصبح بفضل الله هناك حفاظ على ارواح الناس وحفاظ على
كصحة الناس وحفاظ على سلامة الناس فالفقه دايما بيجيب لينا تيسير. الفقه دايما بيجيب لنا تيسير الامر الرابع الفقهي دايما بيعرفنا على ربنا سبحانه وتعالى. ودي من نوايا الفقه ان اعرف ربي تبارك وتعالى باسمائه الحسنى وصفاته العلى من خلال الاحكام الفقهية. ودي من
اكتر الحاجات اللي سهلت علي الماجستير في الفقه وسهلت علي بعد كده الدكتوراه في الفقه. لان كل حكم فقهي هو عبارة عن اثر من اثار اسم من اسماء اسماء الله سبحانه وتعالى
يعني لما ربنا سبحانه وتعالى يأمرنا دايما بمسألة اه سنن الفطرة. سنن الفطرة. ليه؟ لانه جميل يحب الجمال. سبحانه وتعالى. ولما يأمرنا من كان مريض او على سفر فعدته من ايام اخر في الصيام. ليه؟ لانه رفيق يحب الرفق سبحانه وتعالى. وليه ربنا سبحانه وتعالى
مسافر يجعل ليجعل له الصلاة الرباعية ثنائية. قصر الصلاة ليه؟ لانه رحيم يحب الرحمة سبحانه وتعالى. وليه واحنا اذبح يقول لنا حج الشفرة بعيد عن الذبيحة اللي هتدبحها وتسقيها ماية وتوجهها للقبلة وتذكر عليها الله سبحانه وتعالى
لنداء حسين والله سبحانه وتعالى محسن يحب الاحسان. سبحانه وتعالى. فكل حكم فقهي مرتبط باسم من اسماء الله سبحانه وتعالى. تخيل لما نتعامل مع الاحكام الفقهية ان احنا بنتعرف على ربنا سبحانه وتعالى. الامر الخامس من نوايا دراسة الفقه ايضا ان ازداد ايمانا. ان
هو الفقه ممكن يزود ايمان؟ ايوة الفقه من اعظم الاشياء اللي تزود الايمان. زي ما خدنا في درس العقيدة. ايه العلاقة بين الفقه وبين الايمان انا النهاردة في الفقه بتعلم احكام قيام الليل وبتعلم احكام الوتر وبتعلم احكام صلاة الضحى وبتعلم احكام النوافل القبلية والبعدية للصلوات
وبتعلم احكام آآ نافلة السنة بتاعت الوضوء وسنة دخول المسجد. اللي يعمل ده كله مما لا شك فيه ايمانه يزيد. لانه قدم عمل زيادة العمل الزيادة ده بيطلعوا شعبة او سلم او درجة من درجات سلم الايمان
حتى في الفريضة نفسها في صلاة الفريضة. الانسان منا الله اكبر الله اكبر الانسان ده بيخرج من الصلاة وهو مش واعي اصلا ماذا يقول. ولم ينتفع بالصلاة. انما واحنا بندرس في احكام الصلاة انك
وانت داخل تصلي ابدأ اولا الله اكبر وبعد كده قل دعاء الاستفتاح. ايه دعاء الاستفتاح؟ واحد النبي صلى الله عليه وسلم سمع رجل يقول في دعاء استفتاحة الله اكبر كبيرا والحمد لله كثيرا. وسبحان الله بكرة واصيلا. ابدأ اولا يا رب انا جيت اصلي ان انت اكبر من اي شيء
النبي صلى الله عليه وسلم عجبت لهذه الكلمات فتحت لها ابواب السماء. علشان يقول لك ايه؟ يلا مع كل صلاة ابدأ بهذا الدعاء دعاء الاستفتاح. فتخيلوا وبعدها سمع النبي رجل يقول في دعاء الاستفتاح الحمد لله حمدا كثيرا طيبا مباركا فيه. فقال النبي عجبت لها رأيت احد عشر ملكا او بضع عشر ملكا
نزلوا من السماء يبتدرونها ايهم يرفعوا الى الله اولا. الله اكبر. طب تخيل بقى ان انت مع حفظك للاذكار من خلال دراسة الفقه بدأت اكتر في صلاتك. وفي بعض الاوقات بتبدأ بالتكبير وبعض الاوقات بتبدأ بالحمد. وبعض الاوقات بتبدأ ببداية الانسان المنكسر اللي عنده ذنوب
كتيرة وبيقول لربنا يا رب انا في حضرتك الان انا في اقف بين يديك الان فاغفر لي ذنوبي. اللهم باعد بيني وبين خطاياي كما باعدت بين المشرق فسبحان الله الدخلة دي تخلي قلبك وعقلك حاضر جدا. هندرس في احكام الصلاة ان قراءة الفاتحة ركن من اركان الصلاة. وهنعرف
كمان فضل قراءة الفاتحة ان النبي صلى الله عليه وسلم قال ان العبد اذا قام يصلي فقال الحمد لله رب العالمين. قال الله حمدني عبدي. انت بتتكلم وربنا سبحانه وتعالى
بيرد عليك. فاذا قال الرحمن الرحيم قال الله اثنى علي عبدي. فاذا قال ما لك يوم الدين قال الله مجدني عبدي. فاذا قال اياك نعبد واياك نستعين. قال الله هذه بيني وبين عبدي ولعبدي ما سألت. فاذا قال اياك اهدنا الصراط المستقيم. الاية قال الله هذه لعبدي ولعبدي ما سألت
لما نعرف كده واحنا بناخد حكم التأمين في الصلاة ان من وافق تأمينه تأمين الامام غفر له ما تقدم من ذنبه. الله اكبر! تخيلوا لما اخد ده ونفهم ده ونعرف ده صلاتنا تتغير فايمانيتنا تعلى تماما
لان في دراسة الفقه بنتعلم احكام كثيرة جدا بتكون غايبة عنا. وكل حكم احنا بنتعلمه جديد وبنبدأ نعمل به هتفرق كتير جدا. يعني الواحد يصلي الصلوات الخمس بس هل يستوي ان واحد درس الفقه؟ فعرف صلاة الضحى فبيصليها وعرف صلاة الوتر فبيصليها وعرف صلاة قيام الليل فبيصليها لا
واحد النهارده بدأ يدرس احكام الزكاة وبدأ يدرس معه احكام الصدقات. فبيطلع صدقات كتير وهو بيدرس في احكام الصيام فتعلم صيام النوافل فبدأ يصوم نوافل كتير اكيد طول ما هو عمال يتعلم الاحكام الفقهية يعرف عبادات جديدة فيبدأ يطبقها ويبدأ يعملها وبالتالي ايمانه بيعلى
علشان كده كان السلف يتعاهدون فيما بينهم فيقولون امشوا بنا الى مجالس الفقه نزداد بها ايمانا. كانوا بيروا ان مجالس دي مجالس احنا بنزداد بها ايمانا نزداد بها ايمانا. ليه نتعلم الفقه؟ لنزداد ادبا وخلقا وسلوكا؟ هو حتى الفقهاء يعلمنا الادب؟ ايوة الفقهاء يعلمك ايمانيات
وهيعلمك اخلاقيات مزبوطة. ده منين؟ ما هو الفقه وانت بتتعلم في الفقه بتعرف ما فيش باب من ابواب الفقه الا وتلاقي اداب كذاب كذا انت داخل المسجد ما هو للمسجد اداب. رايح صلاة الجمعة احنا مش بنعاني يوم الجمعة من الواحد اللي جاي خلاص قبل الصلاة وجاي معدي من اخر
حاسب يا استاز بعد ازنك يا بيه ومرة واحدة تلاقي مسلا رجله جوة جوة القلبية بتاعتك. وبعد كده لما يقع يقول لك مش تفتح يا استاز انت قاعد انت اللي طالع من فوقي اصلا
فلما نيجي ندرس في احكام يوم الجمعة اداب صلاة الجمعة. ايه اداب صلاة الجمعة؟ انك تتطيب؟ انك تغتسل. وتتطيب وتلبس احسن ثيابك فكر للصلاة ولا تتخطى رقاب الناس. وفي الفقه نعرف ان تخطي رقاب الناس ده اذية للناس وطبعا واذية للناس لا يجوز. سبحان الله! وانت داخل
المسجد اوعى تكون واكل توم او بصل عشان ما تأذيش حد. فالملائكة تتأذى مما يتأذى منه بنو ادم. وانت سبحان الله وانت صايم فيه اداب للصيام البعد عن الغيبة والبعد عن النميمة والاجتهاد في العمل الصالح. كل الاداب دي بتضفي عليك نوع من الادب. عشان كده كلما ازداد الانسان فقها كلما
زاد ادبا وازداد خلقا وازداد تواضعا ودينا بين الناس. ليه؟ واحد دارس فقه ما شاء الله لا قوة الا بالله العمر الاخير علشان احصل فضل الفقه ودي الجزئية الاخيرة معنا في درس النهاردة آآ وتكون دي المقدمة اللي ان شاء الله نبدأ يعني تكون بداية
عشان بعد كده ان شاء الله نبدأ نبدأ في دراسة الاحكام. باطر معينة تبقى سهلة علينا تحفزنا الاحكام الفقهية اخر حاجة علشان اه يعني اعرف عشان انال فضل الفقه. هو الفقه له فضل؟ ايوا طبعا
قال الله سبحانه وتعالى يؤتي الحكمة من يشاء يؤتي الحكمة من يشاء ومن يؤت الحكمة فقد اوتي خير كثيرا يعني ايه يؤتي الحكمة؟ قال جماهير مفسرين يؤتي الحكمة ان يعطي الفقه
ومن يؤتى الحكمة واللي ربنا سبحانه وتعالى يؤتيه الحكمة وقد اوتي خيرا كثيرا. خيرا كلمة جت مبكرة عشان تفيد ان اعظم خير وافضل خير لا تناله الا باعطائك الفقه وسبحان الله الاية دي تخلينا دايما ابدأ بالدعاء اللي انا بدأت به. اللهم فقهنا في الدين وعلمنا التأويل. لان الفقه ملكة يعطيها الله سبحانه
تعالى لمن يشاء يؤتي الحكمة من يشاء ومن يؤت الحكمة وقد اوتي خيرا كثيرا الامر التاني الامر التاني قال النبي صلى الله عليه وسلم من يرد الله به خيرا من يرد الله به خيرا
يفقهه في الدين من يرد الله به خيرا يفقهه في الدين. ابن الجوزي كان بيقول فمن اراد ان يعلم قدره عند الله فلينظر هل اتاه الله عز وجل من الفقه
بقدر ام لا لان اللي ربنا بيحبه بيحبب له دراسة الفقه. ويبدأ يعني تكون عنده الملكة الفقهية بفضل الله سبحانه وتعالى. قال قال اهل العلم من يرد الله به خيرا هذا فيه دلالة على ان الله اذا اراد بعبده خيرا فقهه في الدين. من يرد الله به خيرا كلمة منكرة. الخير ده قد ايه
عظيم قد ايه؟ كتير في الدنيا ولا في الاخرة؟ في الدنيا وفي الاخرة قال رسول الله صلى الله عليه وسلم خياركم في الجاهلية خياركم في الاسلام اذا فقهوا او فقهوا كما في الضبط الاخر. النبي بيقول
ان افضلكم مش اللي عنده فلوس كتير. ولا اللي شعره مش عارف طويل. ولا اللي بشرتها بيضاء ولا اللي مش عارف ايه. لا لا لا. قال النبي النبي صلى الله عليه وسلم خياركم خياركم في الجاهلية. خياركم في في خياركم في خياركم في الجاهلية. خياركم في الاسلام اذا فقهوا. لما يكون فقيه وعنده من الفقه
حلم هو ده بالفعل اللي يكون انسان عالي منزلة عند الله سبحانه وتعالى ايه كمان؟ النبي صلى الله عليه وسلم قال لنا ان تعلم الاحكام الفقهية مجلس نتعلم فيه احكام الفقه احب الى النبي من الدنيا وما فيها. يعني النبي لو
لو اتعرض عليك صلى الله عليه وسلم الحديث ده انا من فترة عشت معه بصورة كبيرة جدا قوة كبيرة جدا وسبحان الله قعدت اشرح هذا الحديث من خلال مسلا كراتي لحوالي ستين كتاب من الكتب اللي بتشرح الاحاديث
وبعدها سبحان الله رأيت النبي صلى الله عليه وسلم وكان عندي في البيت وانا ماسك كتاب الفقه بقول له يا رسول الله انا بحب الفقه جدا. والنهارده انا مش هطلب الفقه على ايد الشيخ الفلاني. ده انا ده انا النهاردة هاخد الاحكام الفقهية منك انت يا رسول الله
قال لي طيب خليك ماسك في الكتاب وانا هاديك الادلة على كل نقطة في الكتاب آآ الحديث ده غير حياتي اصلا غير حياتي الحديث بيقول فيه النبي صلى الله عليه وسلم لان اجلس مع قوم يذكرون الله
بان اجلس مع قوم يذكرون الله من من بعد الفجر الى طلوع الشمس احب الي من الدنيا وما فيها. قال ابن مسعود راوي الحديث انما اراد بذلك مجالس العلم والفقه
النبي كان قصده بالمجالس دي هي مجالس العلم. مجالس الفقه اللي بيتعلم فيها الاحكام الفقهية. النبي لو اتعرض عليه انه يملك الدنيا كلها وبين انه يقعد اصحابه نتناقش في مسألة فقهية يقول لا المجلس ده عندي بالدنيا
وقال النبي صلى الله عليه وسلم كما روى انس من طريق يزيد الرقاشي عن انس ان النبي قال اذا مررتم برياض الجنة فارتعوا. قالوا يا رسول الله رياض الجنة قال حلق الذكر حديس حسنه الشيخ الالباني رحمة الله عليه فقال انس ليزيد الرقاشي ليس كما تصنع انت واصحابك وانما هي مجالس الفقر
ده دي مجالس الفقه. رياض الجنة مجالس الفقه. دي روضة من رياض الجنة اللي بنتعلم فيها عن ربنا سبحانه وتعالى وكذلك ايضا الله سبحانه وتعالى يعطي لكل مسألة من مسائل الفقه لمن اتقنها اجر عظيم جدا. لدرجة ان سيدنا ابو هريرة رضي الله عنه
وكان يقول والله لان اتعلم بابا واحدا في الحلال والحرام. احب الي من الدنيا وما عليها. انا اتعلم باب واحد بس من الحلال والحرام باب الصيام باب الطهارة باب الوضوء باب الغسل. اتعلم الباب ده احب اليه من الدنيا وما فيها. وكان يقول ايضا
لا نتعلم بابا في الحلال والحرام احب الي من سبعين غزوة في سبيل الله ده كلام ابو هريرة الفقيه العالم المحدث والحسن البصري رحمة الله عليه كان يقول والله لان اتعلم مسائل في الحلال والحرام احب الي من ان تكون لي الدنيا
كلها ثم اجعلها في سبيل الله. لا ان انا اقعد اتعلم امر ديني احب الي من ده كله واخدين بالكم انتم متخيلين هم كانوا مستشعرين مجالس الفقه بتبقى عاملة ازاي
اخر حاجة ان قدرنا عند ربنا سبحانه وتعالى وقدرنا في الارض في السما قدرنا في الدنيا وقدرنا في الاخرة. انما بيرتفع على قدر ما نتعلم الفقه. وكل ما ازداد الانسان فقها كلما علت مرتبته
بين الناس وبين الله. احنا مش عايزين بقى اللي بين الناس. احنا عايزين اهم حاجة نتعلم الفقه علشان مرتبتنا عند ربنا سبحانه وتعالى تزيد. فازا زادت المرتبة عند الله عز وجل وضع للانسان القبول في الارض. واختم معكم بالقصة دي. كان في واحد اسمه عبدالرحمن الاوقس
محمد ابن عبدالرحمن الاوس محمد بن عبدالرحمن الاوقس ده يعني زي ما احنا بنقول في اللغة بتاعتنا كده كان عنده التشوه في الخلقة شوية كان اسود دميم الخلقة تنفو كأنها حبة بقلاء صغيرة خالص قد كده وليس له عنق ما كانش له رقبة كانت راسه كده مدفوسة في قلب اكتافه كده
طبعا الناس اللي في الخليج هيقولوا مدفوسة يعني ايه بلا رقبة. خلوها بلا رقبة لدرجة انه في مرة في في في رمضان بيقول اللهم اعتق رقبتي من النار فمرت عليه امرأة وقالت وهل لك رقبة اصلا؟ وانت لك رقبة اصلا؟ في يوم من الايام امه قعدت
معه وقالت له يا بني انك لا تكون في قوم بالهيئة دي الا كنت انت المسخور منه المضحوك عليه؟ يا بني شف امي العالمة شوفوا الام الذكية الطيبة. شوفوا الام بالفعل اللي بترجو لابنها خيري الدنيا والاخرة. قالت يا بني عليك بالفقه فان
الفقه يرفع اهله. قال فتعلمت الفقه عشرين سنة. قعدت عشرين سنة اتعلم الفقه واتقن الفقه. قال فوليت قضاء مكة بقى قاضي مكة قال الراوي عن محمد بن عبد الرحمن الاوقص فوالله لقد كنت ارى الخصمين يجلسان بين يدي محمد بن عبدالرحمن الاوسط ترتعد فرائسهما
هيبة لمحمد ابن عبدالرحمن الاوقس ليه ربنا رفع قدره؟ ليه نبل هذا نبل مقدار هذا الرجل؟ لانه تعلم الفقه وتعلم العلم. احنا لا نطلب من تعلم العلم احنا يبقى لنا هيئة
لا لا لأ خالص. احنا بنطلب من تعلم العلم وتعلم الفقه ما عند الله سبحانه وتعالى فاذا وضع لك القبول في السماء اصبح القبول في الارض واضح وقريب جدا منك
خدنا النهاردة كيفية تعليم الناس الفقه؟ لماذا نتعلم الفقه؟ وفضائل الفقه ونبدأ ان شاء الله الاسبوع القادم باذن الله تبارك وتعالى في مثل هذا اليوم قبل هذا الوقت بساعة نبدأ بقى نتكلم عن الاحكام الفقهية المتعلقة بالطهاة ونخلص الطهاة ونخش على الصلاة ونخلص الصلاة ان شاء الله بازن الله نخش على
جزاكم الله خيرا احسن الله اليكم. هذا وصلى الله على نبينا محمد وعلى اله وصحبه وسلم. سبحانك اللهم ربنا وبحمدك اشهد ان لا اله الا انت واتوب اليك